stanford-oval/wikipedia huggingface dataset:
Smokin’ Aces

| Smokin’ Aces |
| --- | --- |
 Elokuvan juliste
Ohjaaja:  Joe Carnahan
Käsikirjoittaja:  Joe Carnahan
Tuottaja:  Tim Bevan Eric Fellner
Säveltäjä:  Clint Mansell
Kuvaaja:  Mauro Fiore
Leikkaaja:  Robert Franzen
Pukusuunnittelija:  Mary Zophres
Pääosat:  Ryan Reynolds Ben Affleck Ray Liotta Jeremy Piven Common Alicia Keys
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  UIP-Dunafilm Netflix
Ensi-ilta:   26. tammikuuta 2007  2. maaliskuuta 2007
Kesto:  108 min
Alkuperäiskieli:  englanti
Budjetti:  17 000 000 dollaria
Tuotto:  57,1 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Smokin’ Aces on vuonna 2007 ensi-iltansa saanut Joe Carnahanin käsikirjoittama ja ohjaama rikoselokuva. Elokuvan pääosissa ovat muun muassa Ryan Reynolds, Ben  Affleck, Ray Liotta, Jeremy Piven, Common ja Alicia Keys.
Ohjaaja Joe Carnahan esiintyy elokuvassa pienessä cameoroolissa Buddy Israelin apurina.
Vuonna 2010 julkaistiin suoraan videolle elokuvan esiosa Smokin’ Aces 2: Assassins’ Ball, jonka ohjasi P. J. Pesce.
Juoni

Mafiapomo Primo Sparazza on luvannut miljoona dollaria Buddy ”Aces” Israelin tappajalle, koska tämä aikoo todistaa oikeudessa mafiaa vastaan. FBI taas käyttää Israelia syöttinä, jotta saisi Sparazzan vangittua. Aces saa kaksi agenttia suojelijakseen tämän Tahoejärven piilopaikalle.
Näyttelijät

| 0 | 1 | 2 |
| --- | --- | --- |
|  Jeremy Piven  | … |  Buddy Israel   |
|  Ryan Reynolds  | … |  Richard Messner   |
|  Ray Liotta  | … |  Donald Carruthers   |
|  Andy García  | … |  Stanley Locke   |
|  Tommy Flanagan  | … |  Lazlo Soot   |
|  Alicia Keys  | … |  Georgia Sykes   |
|  Common  | … |  Sir Ivy   |
|  Ben Affleck  | … |  Jack Dupree    |
|  Joseph Ruskin  | … |  Primo Sparazza   |
|  Jason Bateman  | … |  Rupert Reed   |
|  Chris Pine  | … |  Darwin Tremor   |
|  Joel Edgerton  | … |  Hugo   |
|  Matthew Fox  | … |  Bill   |
Soundtrack

Alkuperäinen Universalin julkaisema soundtrack sisältää seuraavat kappaleet:
"First Warning" – The Prodigy
"Big White Cloud" – John Cale (vain Yhdysvalloissa)
"Ace of Spades" – Motörhead
"Down on the Street" – The Stooges
"Play Your Cards Right" – Common
"Trespassing" – Skull Snaps c&p Ten12 Records
"Segura o Sambura" – Nilton Castro
"Touch Me Again" – Bernard Purdie
"Under the Street Lamp" – Joe Bataan
"I Gotcha' Back" –GZA
"I Love You" – A Band of Bees
"Morte di un Soldato" – Ennio Morricone
"Save Yourself" – Make-Up
"Like Light to the Flies" – Trivium
"FBI" – Clint Mansell
"Shell Shock" – Clint Mansell
"Dead Reckoning" – Clint Mansell
Spank Thru

| "Spank Thru" |
| --- | --- | --- |

Fecal Matterin ja Nirvanan kappale
Albumilta Sub Pop 200 (Nirvana versio)
Julkaistu: 1. joulukuuta, 1988 (Nirvana versio)
Genre: Grunge
Kesto: 3 min 19 s
Levy-yhtiö: Sub Pop
Kappale nro.: kappale 3

Spank Thru on amerikkalaisen rockyhtye Nirvanan ensimmäinen demo, joka äänitettiin vuonna 1988. Alun perin kappale on Fecal Matter -yhtyeen kappale, ja se nauhoitettiin 1985 (Cobainin ensimmäinen yhtye).
Se on julkaistu kolme kertaa. Kappale julkaistiin ensimmäisen kerran albumilla Sub Pop 200. Toisen kerran se julkaistiin livenä albumilla From the Muddy Banks of the Wishkah vuonna 1996. Kolmannen kerran se julkaistiin With The Lights Outin tiivistelmässä Sliver: The Best of the Box vuonna 2005
Muusikot > Alkuperäinen Fecal Matterin versio (1985)

Kurt Cobain - laulu, kitara
Dale Crover - basso
Greg Hokanson - rummut
Muusikot > Nirvanan versio (1988)

Kurt Cobain - laulu, kitara
Krist Novoselic - basso
Chad Channing - rummut
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Sphaerichthys

| Sphaerichthys |
| --- | --- |
 Suklaarihmakala (Sphaerichthys osphromenoides)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labyrinttikalat Anabantoidei
Heimo::  Rihmakalat Osphronemidae
Alaheimo::  Luciocephalinae
Suku::  Sphaerichthys  Canestrini, 1860
Katso myös
   Sphaerichthys Wikispeciesissä   Sphaerichthys Commonsissa 
Infobox OKNimi-testi OK: 
Sphaerichthys on rihmakalojen (Osphronemidae) heimoon kuuluva kalasuku. Suvun lajeja elää kotoperäisenä Kaakkois-Aasiassa.
Lajit

Sukuun kuuluu FishBasen luokituksen mukaan 4 lajia:
Sphaerichthys acrostoma (Vierke, 1979) – Ohjasrihmakala
Sphaerichthys osphromenoides (Canestrini, 1860) – Suklaarihmakala
Sphaerichthys selatanensis (Vierke, 1979) – Raitarihmakala
Sphaerichthys vaillanti (Pellegrin, 1930) – Tulirihmakala
Sohvi

| Sohvi |
| --- | --- |
Nimipäivä:   
– suomenkielinen:  15. toukokuuta
– ruotsinkielinen:  –
– ortodoksinen:  17. syyskuuta
Muunnelmia:  Sofia, Sonja
Vastineita eri kielissä:  Sophia, Sophie, Sofía, Sofija, Zsófia
Nimen alkuperä:  Kreikan σοφία ("viisaus")
Infobox OKNimi-testi OK: 
Sohvi on suomalainen naisen etunimi, kansanomainen muunnelma kreikkalaisperäisestä nimestä Sofia, joka merkitsee 'viisautta'.
Vuoden 2019 loppuun mennessä Digi- ja väestötietoviraston mukaan Sohvi-nimen oli Suomessa saanut 2 146 henkilöä, joista kaikki olivat naisia.
Tunnettuja Sohveja

Sohvi Halonen (1861–1920), tekstiilitaiteilija ja näytelmäkirjailija
Sohvi Korhonen-Pöllänen (1912–2001), pianisti ja musiikkipedagogi
Sohvi Reijonen (1864–1930), rehtori ja kirjallisuuden suomentaja
Sohvi Seppälä (s. 1983), kolmiloikkaaja
Kuvitteellisia Sohveja

Sohvi-täti, henkilö Thorbjörn Egnerin lastenromaanissa Kolme iloista rosvoa
Sohvi, orpo tyttö Roald Dahlin kirjassa Iso kiltti jätti
Stephanie Jones

Stephanie Jones voi tarkoittaa seuraavia henkilöitä:
Stephanie J. Jones, yhdysvaltalainen asianajaja
Stephanie Tubbs Jones (1949–2008), yhdysvaltalainen poliitikko
Stephanie Ann Jones (s. 1972), saksalainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stephanie Jones”, voi hakea sivunnimihaulla, laajalla sivunnimihaulla tai tekstihaulla.
Sohvi Reijonen

Sofia (Sohvi) Elisabeth Reijonen (14. helmikuuta 1864 Nurmes – 13. lokakuuta 1930) oli suomalainen opettaja, rehtori ja kirjallisuuden suomentaja. Hän suomensi erityisesti lapsille ja nuorille tarkoitettua kirjallisuutta.
Reijonen toimi Kemin suomalaisen yhteiskoulun johtaja, uskonnon, maantiedon ja suomenkielen tuntiopettajana 1900–1906 sekä Värtsilän Suomalaisen Reaaliyhteiskoulun rehtorina 1907–1908.
Suomennoksia

Émile Zola : Sota, suomentajat Saima Grönstrand, Sohvi Reijonen ja Hilma Sederholm. Päivälehden novellikokoelma 2. Päivälehti, Helsinki 1892
Kertomuksia nuorisolle 1; skandinaavilaisesta kirjallisuudesta suom. Sohvi Reijonen. Schlüterin kirjakauppa, Joensuu 1895
James Fenimore Cooper : "Nuori kotka" ja vanha metsästäjä : mukailtu nuorisolle. Nuorison seikkailukirjasto 1. WSOY 1896
Hallvard Bergh : Matka maailman loppuun : kertomus pojille ja tytöille; kuvat piirtänyt August Berg. Otava 1897
Veljekset : kertomus kuudenneltatoista vuosisadalta. WSOY 1897-1898 (alkuteos The spanish brothers)
Ferdinand Goebel : Gulliverin retket ja seikkailut kääpiöiden ja jättiläisten maassa; nuorisolle uudestaan kerrotut. WSOY 1898
G. S. Reaney : Koditon. Täti kertoo 3. WSOY 1899
Harriet Beecher Stowe : Pikku kettuja. WSOY 1899 (alkuteos Little foxes)
Charles M. Sheldon : Ainoastaan seitsemän päivää. Karjalan kirjakauppa- ja kustannusliike, Sortavala 1900
John William Nylander : Metsolan pojat : maalaiselämää. Söderström & C:o, Helsinki 1908, WSOY 1923
Andrä Heinrich Fogowitz : Lentävä hollantilainen ja muita seikkailukertomuksia : nuorisolle kerrottu. Joutohetkinä 5. ei julk.vuotta
Aiheesta muualla

Project Gutenberg : Harriet Beecher-Stowen Pikku kettuja Sohvi Reijosen suomentamana
Bow Wow

| Shad Gregory Moss |
| --- | --- |
 Bow Wow esiintymässä tammikuussa 2009.
Henkilötiedot
Syntynyt: 9. maaliskuuta 1987 (ikä 37) Columbus, Ohio, Yhdysvallat
Ammatti:  rap-artisti, näyttelijä, laulaja
Muusikko
Taiteilijanimi:  Bow Wow, Lil' Bow Wow , Bow weezy , Lamborghini Moss
Laulukielet:  englanti
Aktiivisena:  1993–
Tyylilajit:  rap, pop rap, R&B
Levy-yhtiöt:  Sony, Columbia, Cash Money
Aiheesta muualla
www.bwapparel.com
  [ Muokkaa Wikidatassa ] [ ohje ]  
Shad Gregory Moss (tunnettiin aiemmin nimellä Lil' Bow Wow, s. 9. maaliskuuta 1987 Columbus, Ohio) on yhdysvaltalainen rap-artisti ja näyttelijä, joka käyttää esiintymisnimeä Bow Wow.
Ura Lil' Bow Wow:na

Bow Wow aloitti musiikkiuransa 5-vuotiaana, jolloin hän käytti nimeä "Kid Gangsta". Vuotta myöhemmin, 1993, hän piti keikkakiertueen kotikaupungissaan Columbuksessa. Hänen lahjakkuutensa huomasivat Snoop Dogg ja Dr. Dre, jotka antoivat hänelle lempinimen "Lil' Bow Wow". Myöhemmin Dr. Dren vaikutuksella hän pääsi levy-yhtiö Death Row Recordsin listoille. "Lil' Bow Wow" esiintyi myös Snoop Doggin Doggystyle-albumin musiikkivideolla "Gin And Juice".
Ura Bow Wow:na

Bow Wow otti Lil'-sanan pois esiintymisnimestään vuonna 2003 "Unleashed"-albumillensa, jonka hän julkaisi nimellä Bow Wow.
Unleashedin jälkeen Bow Wow:n seuraava albumi oli vuoden 2005 "Wanted", jolta julkaistiin singlet Fresh Azimiz, Let Me Hold You ja Like You. Wanted oli ensimmäinen Bow Wow:n albumi, joka sai Parental Advisory Explicit Content - tarran.
Wantedia seurasi vuonna 2006 "The Price Of Fame". Siltä julkaistiin singlet Shortie Like Mine, Outta My System ja I'm A Flirt.
Seuraavana talvena Bow Wow julkaisi levyn Face Off R&B-laulaja Omarionin kanssa, jonka singlet olivat Girlfriend ja Hey Baby (Jump Off).
Bow Wow julkaisi vuonna 2009 albumin "New Jack City II", jonka piti olla hänen viimeinen albumi, mutta myöhemmin Bow Wow ilmoitti julkaisevansa uuden albumin, "The Transition To Shad Moss". "New Jack City II":lta julkaistiin vai yksi single, You Can Get It All.
Elokuussa 2009 hän ilmoitti liittyvänsä rap-artisti Lil' Waynen Cash Money - levy-yhtiöön, ja ilmoitti kappaleessaan I know I'm The Shit hänen seitsemännen albuminsa The Transition To Shad Moss olevan jo tuotannossa. 
Bow Wow vihjasi myöhemmin YouTube-videossa levyn kappaleen Dirty Girl, T-Painin ja Pitbullin kanssa olevan ensimmäinen single albumilta.
Näyttelijäura

Bow Wow on ollut vierailevana näyttelijänä mm. televisio-ohjelmissa Moesha,The Steve Harvey Show, Ruma Betty, Entourage, Smallville ja "Magic shoes". Hän teki debyyttinsä elokuvanäyttelijänä vuonna 2002, jolloin hän näytteli Taikatossuissa. Elokuvan suosion ansiosta hän on saanut rooleja muutamiin Hollywood –elokuviin,  The Fast and the Furious: Tokyo Driftiin ja viimeisimpänä Lottery Ticketiin , jossa hän näyttelee pääosaa.
Bow Wow seurusteli R&B–laulaja Ciaran kanssa noin vuoden verran. Nykyään hän seurustelee The Pussycat Dollsista tutun Melody Thorntonin kanssa. Hän on esiintynyt myös MTV:llä My Super Sweet 16-ohjelmassa.
Näyttelijäura > Tuleva Albumi Underrated (2011)

Bow Wow liittyi Cash Money Recordsiin vuonna 2009.Hänen seuraava albuminsa tullaan julkaisemaan 1 Marraskuuta.milloin? Albumilla tulvat vierailemaa ainakin:Birdman, Boyz II Men, Chris Brown, DJ Khaled, Fabolous, Game, Lil Wayne, Lloyd Banks, Meek Mill, Nas, Nelly, Nicki Minaj, Sean Kingston, Snoop Dogg, Styles P ja Talib Kweli.Albumimin ensimmäinen single Ain't Thinkin' julkaistiin 1 marraskuuta 2010.
Diskografia > Albumit

Beware of Dog (2000)
Doggy Bag (2001)
Unleashed (2003)
Wanted (2005)
The Price of Fame (2006)
New Jack City II (2009)
The Tansition Of Shad Moss (2009)
Diskografia > Yhteistyöalbumit

Face Off (Omarionin kanssa) (2007)
Diskografia > Singlet

| Vuosi | Single | U> S. Hot 100 | U> S. R&B | U> S. Rap | UK Singles | AUS | Albumilta |
| --- | --- | --- | --- | --- | --- | --- | --- |
| 2000 | "Bounce with Me" (mukana Xscape) | 20 | 1 | 1 | - | 48 | Beware Of Dog |
| 2000 | "Bow Wow (That's My Name)" (mukana Snoop Dogg) | 21 | 9 | 1 | 6 | 6 | Beware Of Dog |
| 2001 | "Puppy Love" (mukana Jagged Edge) | 75 | 27 | - | - | - | Beware Of Dog |
| 2001 | "Ghetto Girls" | 91 | 40 | 14 | - | - | Beware Of Dog |
| 2001 | "Thank You" (mukana Jagged Edge) | 93 | 47 | 21 | - | - | Doggy Bag |
| 2002 | "Take Ya Home" | 72 | 21 | - | - | - | Doggy Bag |
| 2003 | "Let's Get Down" (mukana Birdman) | 14 | 12 | 6 | - | 50 | Unleashed |
| 2003 | "My Baby" (mukana Jagged Edge) | 42 | 17 | 15 | - | - | Unleashed |
| 2005 | "Let Me Hold You" (mukana Omarion) | 4 | 2 | 1 | 27 | 14 | Wanted |
| 2005 | "Like You" (mukana Ciara) | 3 | 1 | 1 | 17 | 16 | Wanted |
| 2005 | "Fresh Azimiz" (mukana J-Kwon & Jermaine Dupri) | 23 | 13 | 6 | - | - | Wanted |
| 2006 | "Shortie Like Mine" (mukana Chris Brown) | 9 | 2 | 1 | - | 36 | The Price Of Fame |
| 2007 | "Outta My System" (mukana Johntá Austin & T-Pain) | 22 | 12 | 2 | - | - | The Price Of Fame |
| 2007 | "I'm a Flirt" (mukana R. Kelly) | 12 | 2 | 1 | 18 | - | The Price Of Fame |
| 2009 | "You Can Get It All" (mukana Johntá Austin) | 55 | 30 | 8 | - | - | New Jack City II |
Filmografia > Televisio

| Vuosi | Ohjelma | Rooli | Jaksossa |
| --- | --- | --- | --- |
| 2006 | Smallville | Baern | Jaksossa "Fallout" |
| 2008 | Ruma Betty | Oma itse | Jaksossa "Zero Worship" |
| 2008 | Entourage | Charlie |  |
| 2015-2016 | CSI: Cyber | Brody Nelson |  |
Aiheesta muualla

Kuvia tai muita tiedostoja aiheesta Bow Wow Wikimedia Commonsissa
Viralliset kotisivut (Arkistoitu – Internet Archive)
Bow Wow Internet Movie Databasessa. (englanniksi)
Bow Wow Myspacessa (englanniksi)
Bow Wow Twitterissä
Sharif Sheikh Ahmed

| Sharif Sheikh Ahmed |
| --- | --- |
 Sharif Sheikh Ahmed vuonna 2010.
Somalian presidentti
 31. tammikuuta 2009 – 20. elokuuta 2012  
Edeltäjä:  Abdullahi Yusuf Ahmed
Seuraaja:  Hassan Sheikh Mohamud
Henkilötiedot
Syntynyt: 25. heinäkuuta 1964 (ikä 60)
Šeikki Sharif Sheikh Ahmed (somaliksi Sheekh Shariif Sheekh Axmed, s. 25. heinäkuuta 1964) on entinen Somalian presidentti ja Islamilaisten oikeusistuinten liiton johtaja.
Elämäkerta

Sharif Sheikh Ahmed syntyi Chabilassa Shabeellaha Dhexessa. Hän on opiskellut Al-Azharin yliopistossa Egyptissä, Shamaalu Kurdufanin yliopistossa Sudanissa ja suoritti tutkinnon islamilaisesta laista Tripolissa Libyassa. Hän työskenteli yläkoulun opettajana maantieteessä, arabiassa ja uskonnossa.
Hän palasi Jowhariin 2002, jolloin Abdulkassim Salad Hassanin hallitus yritti ottaa maata haltuunsa. Hän työskenteli tuolloin Jowharia klaaneineen hallinneen sotaherra Mohamed Dheren kanssa Hassania vastaan. Ahmedista tuli oikeusistuimen johtaja Jowharissa, mutta hän joutui myöhemmin pakenemaan kaupungista Mogadishuun.
Vuonna 2003 eräs poika kaapattiin ja kaappaajat vaativat lunnaita. Ahmed perusti tuolloin paikallisten kanssa oikeusistuimen, jonka johtajaksi hänet valittiin. Se pystyi vapauttamaan kaapatut sekä palautti varastettua omaisuutta. Myöhemmin hän toimi muiden kanssa ryöstelyä vastaan. Myöhemmin viisi oikeusistuinta yhdistyi ja hänet valittiin Islamilaisten oikeusistuinten liiton šuran puhemieheksi.
Häntä pidettiin toisena Islamilaisten oikeusistuinten liiton johtajista Hassan Dahir Aweysin ohella. Hän toimi myöhemmin sen toimeenpanevassa komiteassa Hassan Dahir Aweysin ryhdyttyä puhemieheksi.
Islamilaisten oikeusistuinten liitto ehti hallita Mogadishua puolisen vuotta. Joulukuussa 2006 Somalian väliaikaishallitus valloitti Etiopian joukkojen avulla pääkaupungin ja suuren osan maata. Sharif Sheikh Ahmed antautui Kenian viranomaisille kolme viikkoa Islamilaisten oikeusistuinten liiton häviön jälkeen.
Tammikuussa 2009 Sharif Sheikh Ahmed valittiin maan presidentiksi parlamentin istunnossa Djiboutissa Abdullahi Yusuf Ahmedin erottua edellisessä kuussa. Hänen merkittävimpänä vastaehdokkaanaan oli pääministeri Nur Hassan Hussein, joka luovutti saatuaan ensimmäisellä kierroksella vähemmän ääniä kuin Ahmed.
Ahmed nimitti uudeksi pääministeriksi entisen, vuonna 1969 murhatun presidentti Abdirashid Ali Sharmarken pojan Omar Abdirashid Ali Sharmarken.
Aiheesta muualla

Kuvia tai muita tiedostoja aiheesta Sharif Sheikh Ahmed Wikimedia Commonsissa
Su

Su tarkoittaa ainakin seuraavia:
Aeroflot, IATA-koodi SU, lentoyhtiö
SU, Neuvostoliiton ISO 3166-1 -koodi, käytössä valtion lakkauttamiseen 1991 asti
su, englannin sanoista switch user, Unixin komento
su, katakana-merkki ス ja hiragana-merkki す, japanin kielen kana-merkki
.su, Neuvostoliiton Internet-maatunnus
Suhoi, tyyppitunnus Su, venäläinen lentokonevalmistaja
sunda, ISO 639-1 -koodi su, kieli
sunnuntai, su, viikonpäivä
SU, Scripture Union, Raamatun lukemisen puolesta toimiva liike.
Sosialistisk Ungdom, norjalainen poliittinen nuorisojärjestö
Henkilöt

Su on seuraavien henkilöiden nimi:
Su, japanilainen hip hop -artisti
Lisa Su (s. 1969), taiwanilainen yritysjohtaja
Su Bingtian (s. 1989), kiinalainen pikajuoksija
Su Helen Galaz (s. 1991), chileläinen jalkapalloilija
Su Lihui (s. 1985), kiinalainen painija
Su Manshu, oik. Su Xuanying (1884–1918), kiinalainen kirjailija ja taidemaalari
Su Shi, Zizhan, Dongpo (1037–1101), kiinalainen runoilija, kalligrafi ja taidemaalari
Su Song (1020–1101), kiinalainen oppinut ja monilahjakkuus
Su Tseng-chang (s. 1947), Taiwanin pääministeri
Su Tong (s. 1963), kiinalainen kirjailija.
Su Manshu

| Su Manshu |
| --- | --- |
 Su Manshu
Henkilötiedot
Syntynyt: 1884 Jokohama, Japani
Kuollut: 1918 (33–34 vuotta) Shanghai, Kiina
Kansalaisuus:  Kiina
Ammatti:  kirjailija, taidemaalari
Kirjailija
Tuotannon kieli: kiina
Aiheesta muualla
Löydä lisää kirjailijoitaKirjallisuuden teemasivulta
Su Manshu, (kiin.: 蘇曼殊; pinyin: Sū Mànshū; synt. Su Xuanying, kiin.: 蘇玄瑛; pinyin: Sū Xuányīng, 1884 Jokohama, Japani – 1918 Shanghai, Kiina) oli kiinalainen kirjailija ja taidemaalari. Hänen isänsä oli kiinalainen ja äitinsä japanilainen. Hän omaksui buddhalaisen nimen ja ryhtyi 1904 munkiksi. Työskennellessään toimittajana Shanghaissa hän oli mukana vallankumouksen valmisteluissa. Hän kirjoitti proosaa ja surumielisiä runoja, joiden taiturillinen kieli on herkkää.
Aiheesta muualla

Kuvia tai muita tiedostoja aiheesta Su Manshu Wikimedia Commonsissa
Su Nuraxi di Barumini

Su Nuraxi talvella
Sardianialainen nuraghe-soturi, pronssia.
Su Nuraxi di Barumini on suurin ja kuuluisin Sardinian pronssikautisista nuraghe-linnoituksista. Se sijaitsee Baruminin kylän lähellä Keski-Sardiniassa, noin 50 km Sardinian pääkaupungista Cagliarista pohjoiseen.
Su Nuraxi di Barumini koostuu hyvin säilyneestä jykevästä keskuslinnoituksesta ja sen ympärillä olevasta laajasta rauniokentästä. Keskuslinnoituksen korkein torni oli alun perin 21 metriä korkea, ja nykyäänkin se yltää 15 metriin. Rakentaminen on ajoitettu vuoden 1500 eaa. paikkeille. Jossain historian vaiheessa kaikki rakennelmat peitettiin maalla, ja kesti aina vuoteen 1949 asti, ennen kuin arkeologit saivat vihiä tämän nuraghen olemassaolosta.
Su Nuraxi di Barumini kuuluu vuodesta 1997 UNESCOn maailmanperintöluetteloon.
Aiheesta muualla

Kuvia tai muita tiedostoja aiheesta Su Nuraxi di Barumini Wikimedia Commonsissa
Unescon maailmanperintökohteet Italiassa
Agrigento
Alberobellon trullitalot
Alppien paalutalot (yhteinen viiden muun maan kanssa)
Amalfin rannikko
Aquileia
Assisin fransiskaanikohteet
Berninan rautatie (yhteinen Sveitsin kanssa)
Casertan palatsi, Vanvitellin akvedukti, San Leucion rakennusryhmä
Castel del Monte
Cerveteri, Tarquinia
Cilento ja Vallo di Diano, Paestum, Velia, Certosa di Padula
Crespi d’Adda
Dolomiitit
Etna
Ferrara
Firenze
Genova: Le Strade Nuove ja Palazzi dei Rolli
Ivrea
Langobardien hallintokeskukset Italiassa
Liparisaaret
Mantova ja Sabbioneta
Medicien villat ja puutarhat
Modenan katedraali, Torre Civica ja Piazza Grande
Monte San Giorgio (yhteinen Sveitsin kanssa)
Napoli
Padovan kasvitieteellinen puutarha
Piazza dei Miracoli
Piemonten ja Lombardian pyhät vuoret
Piemonten viinimaisema: Langhe-Roero ja Monferrato
Pienza
Pompeji, Herculaneum, Torre Annunziata
Portovenere, Cinque Terre ja saaret Palmaria, Tino ja Tinetto
Ravennan varhaiskristilliset rakennukset
Rooma
San Gimignano
Santa Maria delle Grazie
Sassi di Matera
Savoijin kuninkaallisen suvun asuinrakennukset
Siena
Su Nuraxi di Barumini
Syrakusa ja Pantalican kivinen nekropolis
Urbino
Val Camonica
Val di Noto
Val d’Orcia
Venetsia
Verona
Vicenza ja Veneton palladiolaiset villat
Villa Adriana
Villa d'Este
Villa Romana del Casale
Senshido

Senshido 
on moderni itsepuolustusjärjestelmä ja harjoittelumenetelmä, joka keskittyy itsepuolustus- ja hätävarjelutaitojen kehittämiseen. Lajissa ei ole vyö- taikka tasoarvoja, eikä laji sisällä kilpailua. Senshido tarkoittaa "tuhansien mestarien tietä" ja viittaa lajin perustajan, Richard Dimitrin, kokemuksiin useista eri lajeista ja opettajista.
Senshidon historia ja kehittäjä

Senshidon on kehittänyt vuonna 1969 syntynyt Richard Dimitri. Dimitri aloitti kamppailulajien harjoittelun 1975. Vuosien 1975-1994 aikana hän opiskeli useita eri kamppailulajeja edeten ohjaajaksi asti. Merkittävä kehitysaskel Dimitrin elämässä tapahtui 1991-1993 kun hän työskenteli itsepuolustuskouluttaja Tony Blauerin kanssa ja sai inspiraation Senshidosta. Vuonna 1993 Dimitri rekisteröi Senshido Inc.:n ja vuonna 1997 syntyi Senshido International Team, jonka kautta lajin opetus kansainvälistyi.
Nykyisin Richard Dimitri on itse ottanut etäisyyttä Senshidoon. Tällä hän on halunnut pyrkiä välttämään liian vahvan henkilöitymisen häneen itseensä. Nimensä mukaisesti Senshido on konsepti ja jatkuvasti kehittyvä harjoittelutapa, jolla on useita kehittäjiä. On arvioitu, että Dimitri toivoo Senshidon kehittyvän 'open source'-periaatteella suuremmaksi ja merkittävämmäksi kuin kehittäjänsä.
Senshidon levinneisyys

Sertifioidun (Senshido International Team -jäsen) ohjaajan johdolla voi harjoitella Senshidoa ainakin Kanadassa, Yhdysvalloissa, Englannissa, Skotlannissa, Irlannissa, Suomessa, Saksassa, Italiassa, Belgiassa, Australiassa, Uudessa-Seelannissa, Libanonissa, Kiinassa, Koreassa, Brasiliassa ja Meksikossa.
Suomessa Senshidoa harjoitellaan Tampereella, Oulussa ja Helsingissä.
Senshidon harjoittelu

Fyysisesti Senshidon harjoittelu eroaa melko paljon tyypillisistä kamppailulajeista. Senshidossa ei harjoitella mitään ennalta määrättyjä tekniikoita tai liikesarjoja. Lisäksi kaikki harjoittelu on nk. "elävää", eli harjoitusparin tehtävä on laittaa tosissaan ja oikeasti vastaan. Harjoituksissa pyritään siis simuloimaan mahdollisimman tarkasti todellista, oikean elämän konfliktitilannetta. Silti harjoitukset pyritään suunnittelemaan turvallisiksi, jotta loukkaantumisriski voidaan minimoida. Tämä tietenkin pakottaa kompromisseihin absoluuttisen realismin ja harjoitusten turvallisuuden välillä.
Harjoituksissa käydään kokonaisvaltaisesti läpi väkivaltatilanteet aina niiden synnystä juridiseen jälkipyykkiin asti. Psykologiselta puolelta harjoittelussa keskitytään pelon hallintaan, vaaratilanteiden havaitsemiseen ja ehkäisemiseen, aggressiivisen ihmisen kohtaamiseen ja harhautustaktiikoihin. Senshido-opetus sisältää siis varsinaisen fyysisen toiminnan ("kamppailu") lisäksi paljon ohjausta ja mentaalivalmennusta. Senshidon kehittäjä Richard Dimitri on tutkinut paljon väkivaltatilanteiden syntymistä ja kehittänyt teoriansa näiden pohjalta.